CELEX: E2020C0090
Language: sk
Date: 2020-07-15 00:00:00
Title: Rozhodnutie Dozorného úradu EZVO č. 90/20/COL z 15. júla 2020, ktorým sa sto siedmykrát menia procesnoprávne a hmotnoprávne pravidlá v oblasti štátnej pomoci zmenou a predĺžením určitých usmernení o štátnej pomoci [2020/1576]

29.10.2020   
               
               
                  SK
               
               
                  Úradný vestník Európskej únie
               
               
                  L 359/16
               
            
         ROZHODNUTIE DOZORNÉHO ÚRADU EZVO
         č. 90/20/COL
         z 15. júla 2020,
         ktorým sa sto siedmykrát menia procesnoprávne a hmotnoprávne pravidlá v oblasti štátnej pomoci zmenou a predĺžením určitých usmernení o štátnej pomoci [2020/1576]
         DOZORNÝ ÚRAD EZVO,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 61 až 63 a na jej protokol 26,
         so zreteľom na Dohodu medzi štátmi EZVO o zriadení dozorného úradu a súdu (ďalej len „Dohoda o dozore a súde“), a najmä na jej článok 24 a článok 5 ods. 2 písm. b) a
         so zreteľom na protokol 3 k Dohode o dozore a súde (ďalej len „protokol 3“), a najmä na jeho časť I, článok 1 ods. 1,
         keďže:
         Podľa článku 24 Dohody o dozore a súde Dozorný úrad EZVO uvedie do platnosti ustanovenia Dohody o EHP týkajúce sa štátnej pomoci.
         Podľa článku 5 ods. 2 písm. b) Dohody o dozore a súde Dozorný úrad EZVO vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne stanovuje alebo pokiaľ to Dozorný úrad EZVO považuje za nevyhnutné.
         Koncom roku 2020 skončí platnosť týchto usmernení o štátnej pomoci, ktoré boli prijaté Dozorným úradom EZVO ako súčasť iniciatívy na modernizáciu štátnej pomoci:
         
                     a)
                  
                  
                     usmernenia o regionálnej štátnej pomoci na roky 2014 – 2020 (1);
                  
               
                     b)
                  
                  
                     usmernenia o štátnej pomoci na podporu rizikových finančných investícií (2);
                  
               
                     c)
                  
                  
                     usmernenie o štátnej pomoci v oblasti ochrany životného prostredia a energetiky na roky 2014 – 2020 (3);
                  
               
                     d)
                  
                  
                     usmernenia pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s fungovaním Dohody o EHP (4);
                  
               
                     e)
                  
                  
                     usmernenia týkajúce sa krátkodobého poistenia vývozných úverov (5) a
                  
               
                     f)
                  
                  
                     usmernenia o štátnej pomoci na záchranu a reštrukturalizáciu nefinančných podnikov v ťažkostiach (6).
                  
               V kontexte zelenej dohody a digitálnej agendy Európska komisia (ďalej len „Komisia“) už oznámila svoj zámer do konca roku 2021 zrevidovať súbor usmernení.
         Komisia 2. júla 2020 prijala oznámenie týkajúce sa predĺžení a zmien usmernení o regionálnej štátnej pomoci na roky 2014 – 2020, usmernení o štátnej pomoci na podporu rizikových finančných investícií, usmernení o štátnej pomoci v oblasti ochrany životného prostredia a energetiky na roky 2014 – 2020, usmernení o štátnej pomoci na záchranu a reštrukturalizáciu nefinančných podnikov v ťažkostiach, oznámenia o kritériách pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s vnútorným trhom, oznámenia Komisie – Rámec pre štátnu pomoc na výskum, vývoj a inovácie a oznámenia Komisie členským štátom o uplatňovaní článkov 107 a 108 Zmluvy o fungovaní Európskej únie na krátkodobé poistenie vývozných úverov (7).
         S cieľom zabezpečiť predvídateľnosť a právnu istotu a zároveň sa pripraviť na budúcu aktualizáciu pravidiel štátnej pomoci Komisia považovala za vhodné predĺžiť obdobie uplatňovania usmernení zodpovedajúcich usmerneniam Dozorného úradu EZVO uvedeným v písmenách a) až e) do konca roka 2021. Komisia predĺžila obdobie uplatňovania usmernení zodpovedajúcich tým, ktoré sú uvedené v písmene f) usmernenia o štátnej pomoci na záchranu a reštrukturalizáciu nefinančných podnikov v ťažkostiach, do konca roka 2023.
         Predĺženie týchto pravidiel umožní Komisii dokončiť hodnotenie uvedených pravidiel spolu s ostatnými pravidlami štátnej pomoci prijatými v rámci iniciatívy na modernizáciu štátnej pomoci. Komisia začala 7. januára 2019 hodnotenie uvedených pravidiel vo forme tzv. kontroly vhodnosti. Na základe výsledku tohto hodnotenia bude Komisia môcť rozhodnúť, či ďalej predĺžiť obdobie uplatňovania týchto pravidiel alebo ich aktualizovať.
         So zreteľom na hospodárske a finančné dôsledky, ktoré môže mať pandémia COVID-19 na podniky, sa Komisia domnieva, že sú potrebné aj dočasné úpravy niektorých usmernení o štátnej pomoci. Najmä v rámci usmernení o regionálnej štátnej pomoci na roky 2014 – 2020, usmernení o štátnej pomoci v oblasti ochrany životného prostredia a energetiky na roky 2014 – 2020, oznámenia – Kritériá pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu a rámca pre štátnu pomoc na výskum, vývoj a inovácie (8) by podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach po 31. decembri 2019, mali byť v zmysle uvedených usmernení oprávnené do 30. júna 2021.
         Pokiaľ ide o usmernenia o štátnej pomoci v oblasti ochrany životného prostredia a energetiky na roky 2014 – 2020, prudký pokles cien elektrickej energie v dôsledku pandémie COVID-19 by mohol viesť k situáciám, v ktorých sa môže znížiť elektroenergetická náročnosť podnikov. V uvedenom prípade môže podnik stratiť oprávnenosť podľa oddielu 3.7.2 (cielené zníženia financovania podpory energie z obnoviteľných zdrojov z dôvodov konkurencieschopnosti), keď sa podľa prílohy 4 vypočíta hrubá pridaná hodnota a elektroenergetická náročnosť na úrovni podniku. V záujme vhodného riešenia tejto otázky Komisia uvážila, že by sa mali upraviť metódy výpočtu, ktoré sa majú použiť.
         Tieto zmeny a predĺženia platnosti oznámení Komisie majú význam aj pre Európsky hospodársky priestor.
         V rámci celého Európskeho hospodárskeho priestoru sa má v súlade s cieľom vytvorenia homogénneho Európskeho hospodárskeho priestoru, ktorý je stanovený v článku 1 Dohody o EHP, zabezpečiť jednotné uplatňovanie pravidiel EHP týkajúcich sa štátnej pomoci.
         Podľa bodu II pod nadpisom „VŠEOBECNÉ“ na strane 11 prílohy XV k Dohode o EHP má Dozorný úrad EZVO po konzultácii s Komisiou prijať akty, ktoré zodpovedajú aktom prijatým Komisiou,
         Po konzultáciI s Európskou komisiou,
         Po konzultácii so štátmi EHP EZVO,
         PRIJAL TOTO ROZHODNUTIE:
         
            Článok 1
            Hmotnoprávne pravidlá v oblasti štátnej pomoci sa menia takto:
            
                        1.
                     
                     
                        Usmernenia o regionálnej štátnej pomoci na roky 2014 – 2020 sa menia takto:
                        
                                    a)
                                 
                                 
                                    V bode 18 sa dopĺňa táto veta:
                                    
                                       „Tieto usmernenia sa však uplatňujú na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach v období od 1. januára 2020 do 30. júna 2021.“;
                                 
                              
                                    b)
                                 
                                 
                                    Za bod 156 sa vkladajú tieto písmená:
                                    
                                                „a)
                                             
                                             
                                                Keďže platnosť vnútroštátnych máp regionálnej pomoci skončí 31. decembra 2020, dozorný úrad vyzýva štáty EZVO, ktoré sú členmi EHP, aby mu do 15. septembra 2020 oznámili svoj zámer predĺžiť platnosť svojich vnútroštátnych máp regionálnej pomoci.
                                             
                                          
                                                b)
                                             
                                             
                                                Po schválení predĺženia platnosti vnútroštátnych máp regionálnej pomoci do 31. decembra 2021 môžu štáty EZVO, ktoré sú členmi EHP, rozhodnúť o predĺžení platnosti existujúcich schém schválených na základe týchto usmernení. Akékoľvek predĺženie takýchto schém sa musí včas oznámiť dozornému úradu pred dátumom skončenia ich platnosti.“
                                             
                                          
                              
                  
                        2.
                     
                     
                        V usmerneniach o štátnej pomoci na podporu rizikových finančných investícií sa bod 174 nahrádza takto:
                        
                                    „174.
                                 
                                 
                                    Dozorný úrad uplatní zásady stanovené v týchto usmerneniach pri posudzovaní zlučiteľnosti všetkých opatrení rizikového financovania, ktoré sa majú poskytnúť v období od 1. júla 2014 do 31. decembra 2021.“
                                 
                              
                  
                        3.
                     
                     
                        Usmernenia o štátnej pomoci v oblasti ochrany životného prostredia a energetiky na roky 2014 – 2020 sa menia takto:
                        
                                    a)
                                 
                                 
                                    V bode 11 sa dopĺňa táto veta:
                                    „Tieto usmernenia sa však uplatňujú na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach v období od 1. januára 2020 do 30. júna 2021.“;
                                 
                              
                                    b)
                                 
                                 
                                    Bod 103 sa nahrádza takto:
                                    
                                                „103.
                                             
                                             
                                                Tieto usmernenia platia pre obdobie do 31. decembra 2021. Mali by však byť prípravou pre dosiahnutie cieľov stanovených v rámci do roku 2030. Predovšetkým sa očakáva, že v období medzi rokmi 2020 a 2030 sa zavedené obnoviteľné zdroje energie stanú konkurencieschopnými voči sieti, čo znamená, že dotácie a výnimky zo zodpovednosti za vyrovnanie odchýlky by sa mali ukončiť postupným znižovaním. Tieto usmernenia sú v súlade s týmto cieľom a zabezpečia prechod na nákladovo efektívne zásobovanie prostredníctvom trhových mechanizmov.“;
                                             
                                          
                              
                                    c)
                                 
                                 
                                    Bod 237 sa nahrádza takto:
                                    
                                                „237.
                                             
                                             
                                                
                                                   Tieto usmernenia sa uplatňujú od 1. júla 2014 a nahrádzajú usmernenia o štátnej pomoci na ochranu životného prostredia uverejnené 10. júna 2010 (*1)
                                                   . Budú sa uplatňovať do 31. decembra 2021.“;
                                                
                                             
                                          
                                       (*1)  Ú. v. EÚ L 144, 10.6.2010, s. 1 a dodatok EHP č. 29, 10.6.2010, s. 1."
                        
                                 
                              
                                    d)
                                 
                                 
                                    Príloha 4 sa mení takto:
                                    
                                                i)
                                             
                                             
                                                Bod 2 sa nahrádza takto:
                                                
                                                            „2.
                                                         
                                                         
                                                            
                                                               Na účely uplatňovania oddielu
                                                               3.7.2
                                                               môžu štáty EZVO, ktoré sú členmi EHP, použiť:
                                                            
                                                            
                                                                        a)
                                                                     
                                                                     
                                                                        aritmetický priemer za posledné 3 roky, za ktoré sú k dispozícii údaje o HPH;
                                                                     
                                                                  
                                                                        b)
                                                                     
                                                                     
                                                                        aritmetický priemer za zvolené 2 roky z posledných 3 rokov, za ktoré sú k dispozícii údaje o HPH, za predpokladu, že sa táto metóda uplatní rovnakým spôsobom na všetkých príjemcov.
                                                                     
                                                                  
                                                      Dozorný úrad sa domnieva, že prechod z výpočtu podľa metódy a) na metódu b) nepredstavuje zmenu podliehajúcu notifikačnej povinnosti.“;
                                             
                                          
                                                ii)
                                             
                                             
                                                Bod 5 sa nahrádza takto:
                                                
                                                            „5.
                                                         
                                                         
                                                            Na výpočet spotreby elektrickej energie v podniku je potrebné využiť referenčné hodnoty efektívnosti spotreby elektrickej energie za odvetvie, ak sú k dispozícii. Ak nie sú k dispozícii, štáty EZVO, ktoré sú členmi EHP, môžu použiť:
                                                            
                                                                        a)
                                                                     
                                                                     
                                                                        aritmetický priemer za posledné 3 roky, za ktoré sú k dispozícii údaje;
                                                                     
                                                                  
                                                                        b)
                                                                     
                                                                     
                                                                        aritmetický priemer za zvolené 2 z posledných 3 rokov, za ktoré sú k dispozícii údaje, za predpokladu, že sa táto metóda uplatní rovnakým spôsobom na všetkých príjemcov.
                                                                     
                                                                  Dozorný úrad sa domnieva, že prechod z výpočtu podľa metódy a) na metódu b) nepredstavuje zmenu podliehajúcu notifikačnej povinnosti.“
                                                         
                                                      
                                          
                              
                  
                        4.
                     
                     
                        V usmerneniach o štátnej pomoci na záchranu a reštrukturalizáciu nefinančných podnikov v ťažkostiach sa bod 135 nahrádza takto:
                        
                                    „135.
                                 
                                 
                                    Dozorný úrad bude uplatňovať tieto usmernenia s účinnosťou od 10. septembra 2014 do 31. decembra 2023.“
                                 
                              
                  
                        5.
                     
                     
                        Usmernenia pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s fungovaním Dohody o EHP sa menia takto:
                        
                                    a)
                                 
                                 
                                    V bode 10 písm. a) sa dopĺňa táto veta:
                                    „Tieto usmernenia sa však uplatňujú na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach v období od 1. januára 2020 do 30. júna 2021.“;
                                 
                              
                                    b)
                                 
                                 
                                    Bod 50 sa nahrádza takto:
                                    
                                                „50.
                                             
                                             
                                                Tieto usmernenia sa uplatňujú od 27. apríla 2016 do 31. decembra 2021.“
                                             
                                          
                              
                  
                        6.
                     
                     
                        V usmerneniach týkajúcich sa krátkodobého poistenia vývozných úverov sa bod 40 nahrádza takto:
                        
                                    „40.
                                 
                                 
                                    So zreteľom na potrebu kontinuity a právnej istoty pri zaobchádzaní so štátnou pomocou v oblasti krátkodobého poistenia vývozných úverov sa za vhodné považuje uplatňovať súčasné usmernenia až do 31. decembra 2021. Tým sa dátum skončenia platnosti oznámenia zosúladí s lehotami väčšiny usmernení o štátnej pomoci prijatými podľa programu modernizácie štátnej pomoci.“
                                 
                              
                  
                        7.
                     
                     
                        V oznámení Rámec pre štátnu pomoc na výskum, vývoj a inovácie sa v bode 10 dopĺňa táto veta:
                        „Tieto usmernenia sa však uplatňujú na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach v období od 1. januára 2020 do 30. júna 2021.“
                     
                  
         
            Článok 2
            Iba anglické znenie tohto rozhodnutia je autentické.
         
         
            V Bruseli 15. júla 2020
            
               
                  Za Dozorný úrad EZVO
               
               Bente ANGELL-HANSEN
               
                  predsedníčka
               
               
                  zodpovedná členka kolégia
               
            
            
               Frank J. BÜCHEL
               
                  člen kolégia
               
            
            
               Högni KRISTJÁNSSON
               
                  člen kolégia
               
            
            
               Za Carstena ZATSCHLERA
               
                  spolupodpisujúci ako riaditeľ pre právne a výkonné záležitosti
               
            
         
         
            (1)  Ú. v. EÚ L 166, 5.6.2014, s. 44 a dodatok EHP č. 33, 5.6.2014, s. 1, zmenené rozhodnutím Dozorného úradu EZVO č. 302/14/COL, (Ú. v. EÚ L 15, 22.1.2015, s. 103) a dodatkom EHP č. 4, 22.1.2015, s. 1.
         
            (2)  Ú. v. EÚ L 354, 11.12.2014, s. 62 a dodatok EHP č. 74, 11.12.2014, s. 1, zmenené rozhodnutím Dozorného úradu EZVO č. 302/14/COL, (Ú. v. EÚ L 15, 22.1.2015, s. 103) a dodatkom EHP č. 4, 22.1.2015, s. 1.
         
            (3)  Ú. v. EÚ L 131, 28.5.2015, s. 1 a dodatok EHP č. 30, 28.5.2015, s. 1.
         
            (4)  Ú. v. EÚ L 39, 16.2.2017, s. 49 a dodatok EHP č. 11, 16.2.2017, s. 1.
         
            (5)  Ú. v. EÚ L 343, 19.12.2013, s. 54 a dodatok EHP č. 71, 19.12.2013, s. 1, opätovne prijaté rozhodnutím Dozorného úradu EZVO č. 4/19/COL, (Ú. v. EÚ L 163, 20.6.2019, s. 110) a dodatkom EHP č. 48, 20.6.2019, s. 1, zmenené rozhodnutím Dozorného úradu EZVO č. 030/20/COL, (Ú. v. EÚ L 220, 9.7.2020, s. 8) a dodatkom EHP č. 46, 9.7.2020, s. 1.
         
            (6)  Ú. v. EÚ L 271, 16.10.2015, s. 35 a dodatok EHP č. 62, 15.10.2015, s. 1.
         
            (7)  Ú. v. EÚ C 224, 8.7.2020, s. 2.
         
            (8)  Ktorý zodpovedá usmerneniam pre výskum, vývoj a inovácie Dozorného úradu EZVO (Ú. v. EÚ L 209, 6.8.2015, s. 17) a dodatku EHP č. 44, 6.8.2015, s. 1.